Publication: Magyar Közlöny
Issue: MK-2005-166 (Year: 2005, Number: 166)
Era: 2004-2010
Section: 2. számú melléklet az 1129/2005. (XII. 22.) Korm. határozathoz
Paragraph Index: 1325

2. Az Igazságügyi Minisztérium elõterjesztésében az OÉT megvitatta gazdasági társaságokról szóló törvény és a cégnyilvántartásról, a bírósági cégeljárásról és a végelszámolásról szóló törvény tervezetét. A munkavállalói oldal szükségesnek tartotta, hogy a törvényjavaslat 38. §-ából kerüljön elhagyásra az a megengedõ szabályozás, mely szerint az üzemi tanács a törvény elõírásaitól eltérõ megállapodást is köthet a munkavállalói felügyelõ-bizottsági képviseletet illetõen. Kezdeményezte, hogy azon cégeknél, ahol nem mûködik üzemi tanács, a helyi szakszervezet tegyen javaslatot a munkavállalók képviselõjére a felügyelõ-bizottságban. Javasolta, hogy amennyiben szakszervezet sem mûködik, a munkavállalók legalább 50%-ának részvételével kerüljön sor a munkavállalói képviselõk jelölésére. Az oldal igényelte továbbá a részvétel feltételeinek megteremtését az elismert vállalatcsoportoknál is, és szükségesnek tartotta, hogy a tájékoztatási jogosultság információs és konzultációs joggal is egészüljön ki. A munkáltatói oldal pozitívumként értékelte, hogy a javaslatainak nagy része beépült a tervezetbe. Kifogásolta azonban a bírság mértékének ötszörösére történõ emelését, és továbbra is fenntartotta azt a véleményét, hogy a társasági alapító okiratban csak a fõtevékenység szerepeljen kötelezõen. Álláspontja szerint a közhasznú társaság szabályozását nem ebben a törvényben kell megoldani. A kormányoldal a munkavállalói oldal javaslatai közül támogatta a gazdasági társaságokról szóló törvénytervezet

Source: https://magyarkozlony.hu/hivatalos-lapok/7a9bcc35024bff6a4891f0a79ee4ef610709fe20/dokumentumok/e3dbd51d1a59aa6cc917c6663215b7bdda91c77c/letoltes